Edvardso plynaukštė
Edvardso plynaukštė (angl. Edwards Plateau) – plynaukštė Jungtinėse Amerikos Valstijose, vidurio pietų Teksase, Didžiųjų lygumų pietuose. Aukštis iki 832 metrų. Susidariusi iš kreidos periodo klinties. Pakraščiuose – aliuvinės nuogulos (Rio Grandės, Pekoso ir Kolorado upių slėniai). Paviršius suskaidytas upių. Daug karstinių reljefo formų ir urvų (27 km ilgio Pauelo urvas; Sonoros, Midnaito urvai). Būdingas savanų, kserofitinių retmiškių krūmynas (auga aukštieji kadagiai, ąžuolai, teksasiniai juodmedžiai, storalapės vinkšnos, pekaninės karijos). Veisiamos avys, ožkos, galvijai, arkliai. Išgaunama nafta, gamtinės dujos. Saugomos teritorijos (Lost Meiplso, Balkons Kanjonlando valstijų parkai). Didžiausi miestai – San Andželas, Ozonas, Sonora, Džankšenas. Klintinė atodanga Edvardso plynaukštėje Lubinų pieva Edvardso plynaukštėje Būdingas kraštovaizdis Savanų augalija